Una jove d'Alaquàs representarà a Espanya en la Cimera Internacional de Joventut Y20 que se celebrarà a Berlín
05/04/2017

# Una jove d'Alaquàs representarà a Espanya en la Cimera Internacional de Joventut Y20 que se celebrarà a Berlín

*   05/04/2017
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=16111

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16111%2F0&title=Ajuntament%20d%27Alaqu%C3%A0s.%20Premsa.Una%20jove%20d%27Alaqu%C3%A0s%20representar%C3%A0%20a%20Espanya%20en%20la%20Cimera%20Internacional%20de%20Joventut%20Y20%20que%20se%20celebrar%C3%A0%20a%20Berl%C3%ADn)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16111/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16111/05042017_mg_8310_2_Form_4.jpg)](https://www.alaquas.org/ficheros/documentos/2017/2/16111/05042017_mg_8310_2_Form_10.jpg "<a href='https://www.alaquas.org/ficheros/documentos/2017/2/16111/05042017_mg_8310_2_Form_10.jpg' target=_blank><i class='fa fa-external-link' aria-hidden='true'></i>.Una jove d'Alaquàs representarà a Espanya en la Cimera Internacional de Joventut Y20 que se celebrarà a Berlín</a>")

Laura Cifuentes ha estat una de les dues úniques persones seleccionades a nivell nacional per a representar a Espanya en temes de joventut en el marc de la presidència alemanya del G20

Laura Cifuentes és un dels exemples a seguir en matèria d’experiències juvenils europees. La seua participació en nombrosos projectes europeus i el seu treball constant han fet que haja estat una de les dues persones seleccionades a nivell nacional per a representar a Espanya en matèria de joventut per a la Cimera Internacional de Joventut Y20 que se celebrarà a Berlín del 2 al 8 de juny en el marc de la presidència alemanya del G20.

L’Alcaldessa d’Alaquàs, Elvira García Campos i la Regidora de Projectes Europeus, Diana Muñoz, l’han rebut esta setmana a l’Ajuntament per felicitar-la personalment i conèixer de primera mà aquest nou repte al que s’enfronta la jove.

Laura Cifuentes ha estat seleccionada pel seu currículum i la seua experiència en aquesta matèria. Participa des de fa anys en projectes europeus per diversos països, ha realitzat el Servei de Voluntariat Europeu i ha treballat directament amb joves en el camp de la psicologia, l’oci i el temps lliure. Entusiasta i amb ganes d’aprendre i millorar, continua formant-se en matèria de joventut i projectes europeus, la qual cosa fa que l'experiència a Berlín siga molt profitosa per a ella perquè la seua visió juvenil, que transmetrà personalment als líders polítics, serà clau per a les polítiques que es desenvolupen a Europa. 

La Cimera de Joves Youth 20 és un dels actes més importants en matèria de joventut. Dos representants de cada país membre del G20, es reuniran del 2 al 8 de juny a Berlín en este encontre que té per objectiu promoure la participació dels joves sobre diversos temes de caire econòmic, financer i social.

En el marc de la presidència alemanya del G20, que es va iniciar el passat 1 de desembre, el ministre de Joventut alemany i el IJAB (Serveis Internacionals de Joventut de la República Federal Alemanya) organitzen aquesta cimera per a la qual van demanar la participació de la resta de països. Des de l’INJUVE i a través de les delegacions del programa Erasmus Plus en totes les comunitats autònomes, es va sol·licitar la designació de dos joves per a participar com a representants a Espanya. Cada país havia de dissenyar un equip de joves que, junt amb altres experts, examinaran els temes claus de la cimera del G20 amb els caps d’estat i governs.